**Факултет ветеринарске медицине**

**Булевар ослобођења број 18**

**Београд**

**14.01.2019.године**

На основу члана 63. став 3. Закона о јавним набавкама („Службени гласник РС“, бр. 124/2012,14/15 и 68/15), а све у складу са чланом 20. истог Закона, Факултет ветеринарске медицине, ул. Булевар ослобођења 18, Београд, у својству Наручиоца, објављује:

**Појашњења у вези са конкурсном документацијом за
 поступак јавне набавке мале вредности добара, ознаке и броја**

 **ЈН-01-4/2-2019**

**-јавна набавка горива-**

 Потенцијални понуђачи су упутили примедбе на Конкурсну документацију у вези јавне набавке горива, ознаке и броја ЈН-01-4/2-2019, у делу који се тиче елемената критеријума за доделу уговора(цена и број малопродајних објеката на териротији РС) наводећи да је критеријум: број малопродајних објеката на териротији РС дискриминаторски и да се овим фаворизују тзв. „велики“ понуђачи, што доводи до већих трошкова и расипања јавних средстава и до тржишних поремећаја и смањења нивоа конкурентности понуђача.

**Одговор:**  Поштовани, Факултет ветеринарске медицине, обавља делатности ван свог седишта и управо због разлога економичности и ефикасности, нама је неопходно да постоји што већи број локација на територији Београда, али изван њега на којима ћемо моћи да точимо гориво.

Превасходно, практична настава наших студента ретко кад се одвија у седишту факултета.

Факултет има 17 (седамнаест) наставно-научних и стручних база на различитим локацијама у Београду и ван њега, а то су: ПКБ корпорација, ЈП „Хиподром“, Савез пчеларских организација Србије, Ветеринарски специјалистички институт Краљево, Ветеринарски специјалистички институт Ниш, Јавна установа Ветеринарски институт Републике Српске „Др Васо Бутозан“, Ветеринарска Станица „Младеновац“,Ловачко удружење „Уб“Ловачко удружење „Колубара“ Лазаревац, Зоолошки врт града Београда д.о.о., Јавно комунално предузеће „Ветерина Београд“,Фарма крава доо Београд, Зоолошки врт Палић, Завод за биоциде и медицинску екологију, Институт за примену нуклеарне енергије – ИНЕП, Казнено-поправни завод Сремска Митровица, затим наша наставна база за планинско сточарство(основана у сарадњи са Министарством пољопривреде,шумарства и водопривреде и СО Димитровград) налази се у селу Горњи Криводол на Старој планини.

 Поред наставних база настава се одржава и у разним ветеринарским станицама, као и у београдском ЗОО врту.

Тако да се студенти сваког дана у више наврата одвозе и довозе нашим аутобусима на различите локације за потребе практичне наставе.

За студенте организујемо и бројне излете и одласке на пољопривредне сајмове, а у летњем периоду, на Старој планини, се одржава Летња школа за планинско сточарство. На факултету постоје различите спортске секције, тако да за потребе такмичења у фудбалу, кошарци, одбојци и сл., студенти се одвозе и довозе до месте где се одржавају.

Факултет ветеринарске медицине је учесник бројних семинара који се одржавају у Србији, али и ван њених граница. Наши професори држе предавања на семинарима као што су: „Саветовање ветеринара Републике Српске“ који се одржава у Теслићу у БиХ, „Саветовање ветеринара Србије“ на Златибору, „Саветовање живинара“ на Тари, „Конгрес токсиколога Србије“ на Палићу, „Иновације у сточарству“ на Пољопривредном факултету у Земуну, „ Скуп ветеринара“ у Врњачкој Бањи и многи други...

Организатор смо и бројних семинара и континуираних едукација који се такође не одржавају у нашем седишту.

На основу горе наведеног, потреба Наручиоца је да има могућност точења горива на што више локација на териорији РС, а то нам налаже и начело ефикасности и економичности, јер ми морамо да рационално трошимо наша средства и остваримо што мање трошкова везаних за поступак и извршење јавне набавке, а то свакако нећемо моћи, уколико се буде морало возити с једног краја града на други крај или из једног града у други град, да би наточили гориво.

Тако да овај критеријум за доделу уговора је итекако у логичкој вези са предметом набавке.

Овде није реч о „фаворизовању великих понуђача“ и сматрамо да и поред овог критеријума „број малопродајних објеката на територији РС“ , они немају простора за „калкулисање“ са ценом, јер је сам тај податак јавно доступан, те ће незаконито повећање цене изабраног понуђача, бити лако уочљиво и санкционисано у складу са Законом о јавним набакама.

Комисија за јавну набавку